Diari Oficial de la Generalitat Valenciana


Sumari del DOGV 2046, del 15-06-1993 (1993/828315)

ORDRE de 16 d'abril de 1993, de la Conselleria de Cultura, Educació i Ciència, per la qual denega l'autorització de funcionament d'una unitat de Batxillerat al centre docent privat Aitana de Torrellano-Elx (Alacant).
------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/04/16/(7)/dof/vci/html**

### Dades del document

Número de DOGV
:   2046

Data del DOGV
:   15-06-1993

Secció del DOGV
:   DISPOSICIONS GENERALS

Número del document
:   1993/828315


Data del document
:   16-04-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 16 d'abril de 1993, de la Conselleria de Cultura, Educació i Ciència, per la qual denega l'autorització de funcionament d'una unitat de Batxillerat al centre docent privat Aitana de Torrellano-Elx (Alacant).  
Examinat l?expedient incoat a instància de Jerónimo Gay Gadeu, com a representant del centre docent privat Aitana, amb domicili a la carretera Murcia-Alacant, km 69, de Torrellano-Elx (Alacant), i número de codi 81674029, en sol·licitud d'autorització provisional d?1 unitat de Batxillerat.  
Atès que se li va donar al titular un termini d'al·legacions a la vista de l?informe del Servei de Centres Privats, en el qual se li comunicava la necessitat d'adaptar-se a la legalitat vigent, i no es va manifestar en cap sentit.  
Atès que el centre va obtenir autorització definitiva per a 11 unitats d'Educació Primària, per Ordre de 6 de maig de 1992, per a 160 places escolars de FP 1, per Ordre de 21 de juliol de 1981, i per a 440 places escolars de BUP i COU, per Ordre de 2 de juliol de 1982.  
Vista la Llei Orgànica Reguladora del Dret a l?Educació, la Llei General d'Educació i els reials decrets 1004/1991, de 14 de juny, i 332/1992, de 3 d'abril.  
Atès que la disposició transitòria primera del Reial Decret 1004/1991, de 14 de juny, estableix que les sol·licituds d'autorització presentades amb posterioritat a la seua entrada en vigor hauran de referir-se als ensenyaments de la Llei Orgànica d'Ordenació General del Sistema Educatiu i que només es podran impartir provisionalment, i fins a que siguen extingits els anteriors ensenyaments, si se sol·liciten al mateix temps.  
Atès que la sol·licitud no s'adequa al que estableix l'esmentada disposició, ja que demana autorització per als ensenyaments de la Llei 14/1970, de 4 d'agost, General d'Educació, i no per als nous.  
Fent ús de les atribucions que em confereix l'article 35 de Llei de Govern Valencià,  
ORDENE  
Denegar l'autorització de funcionament provisional d?1 unitat de Batxillerat al centre docent privat Aitana de Torrellano-Elx (Alacant).  
DISPOSICIO ADDICIONAL  
La present denegació s'inscriurà en el Registre de Centres Docents de la Comunitat Valenciana.  
València, 16 d'abril de 1993.  
El Conseller de Cultura, Educació i Ciència,  
ANDREU LOPEZ I BLASCO


Còpia Permalink ELI